
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/ 96/15.03.2005

	
	
	


A  V  I  Z

asupra proiectului de Lege pentru aprobarea Ordonanţei de urgenţă a Guvernului nr.108/2004 privind unele măsuri pentru relansarea economică a Societăţii Comerciale ''LAMINORUL'' - S.A. Brăila


În conformitate cu prevederile art. 89 şi 108 din Regulamentul Camerei Deputaţilor, republicat, Comisia pentru politică economică, reformă şi privatizare a fost sesizată, spre dezbatere şi avizare, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.108/2004 privind unele măsuri pentru relansarea economică a Societăţii Comerciale ''LAMINORUL'' - S.A. Brăila, Camera Deputaţilor fiind Cameră decizională, trimis cu adresa nr.PLx 85/14.032005.


Potrivit prevederilor art. 60 din Regulamentul Camerei Deputaţilor, membrii Comisiei au examinat proiectul de lege în şedinţa din 15 martie 2005.

Proiectul de lege vizează, pe de o parte, necesitatea finalizării privatizării acestei societăţi, cu un impact semnificativ în cadrul economiei naţionale şi, pe de altă parte, necesitatea rezolvării imediate a problemelor sociale ce ar putea fi generate de o eventuală lichidare a Societăţii Comerciale ''LAMINORUL'' - S.A. Brăila.


Proiectul de lege a fost adoptat de Senat în şedinţa din 7 martie 2005.

În urma dezbaterilor, membrii Comisiei pentru politică economică, reformă şi privatizare au hotărât cu unanimitate de voturi ca proiectul de lege pentru aprobarea Ordonanţei de urgenţă a Guvernului nr.108/2004 privind unele măsuri pentru relansarea economică a Societăţii Comerciale ''LAMINORUL'' - S.A. Brăila, să fie avizat, în forma adoptată de Senat.

                PREŞEDINTE,


     Mihai Tudose

         SECRETAR,






    Vasile Cosmin Nicula

                                                                                                                       

Expert parlamentar,

                                                                                                               

             Graziella Segărceanu

